**Онлајн презентација стипендија и студија у Француској**

*Информације о стипендијама за мастер студије и докторате у коменторству – 29. децембар, 11.00 часова*

Драги студенти и дипломци Универзитета у Крагујевцу,

Уколико сте у потрази за могућностима за усавршавање у иностранству и Француска је једна од ваших циљаних земаља, уколико желите да сазнате више информација о студијама и доступним стипендијама за усавршавање и/или наставак студија у овој земљи, Центар за развој каријере у сарадњи Француским институтом и Campus France агенцијом за промоцију француског високог образовања у иностранству за вас организује

**Онлајн презентацију стипендија и студија у Француској**

у среду, **29. децембра 2021. године у 11.00 часова**

путем **BigBlueButton** платформе

На презентацији ће бити представљени:

* адути француског високог образовања и **могућности за студије** на престижним високошколским институцијама,
* **стипендије** које француска Влада додељује **за мастер студије у Француској и докторатe у коменторству**,
* **искуства студената** који су били део овог програма и студирали „a la Francaise”.

У делу за дискусију имаћете прилику да из прве руке добијете одговоре на сва питања и разрешите недоумице.

Трајање презентације је сат времена.

Потребно је да се кандидати заинтересовани за учешће на презентацији региструју путем овог [линка](https://docs.google.com/forms/d/e/1FAIpQLScEAtF4EvsFTCrAZuggIuNSXqlVRkGQKeRRWP7VvYgBikRG6w/viewform?usp=sf_link) најкасније до 28. децембра 2021. до 16.00 часова. Сви пријављени кандидати добиће на дан презентације путем имејла линк за приступ догађају.

Стипендије Владе Француске покривају трошкове школарине и живота у Француској, као и трошкове осигурања, а изабрани студенти добијају статус „стипендисте француске Владе”. Више информација о овом програму стипендија можете наћи на [сајту Центра](http://www.razvojkarijere.kg.ac.rs/article/stipendije/konkurs-za-dodelu-stipendija-vlade-francuske-za-akademsku-202223-godinu.html).